Ligji për kujdesin shëndetësor, çështje madhore në zgjedhje
Në votimet në mes të mandatit për Kongresin, ligji do të ndikojë në mbështetjen ose kundërshtimin e kandidatëve
Legjislacioni për kujdesin shëndetësor i Presidentit Barack Obama, do të jetë në qendër të debatit politik gjatë fushatës për zgjedhjet e Kongresit në fund të këtij viti. Megjithë problemet që hasi në fillim zbatimi i ligjit, Shtëpia e Bardhë deklaroi kohët e fundit se mbi 7 milionë vetë janë regjistruar për sigurime shëndetësore dhe kjo ua ka shtuar shpresat disa demokratëve për rizgjedhje. Pas një fillimi të vështirë, ligji për sigurimet shëndetësore po tregon shenja se po stabilizohet. Vullnetarët në Los Angeles, mes së cilëve edhe Elliot Perry, ishin të zënë me punë. Përkrahësit e ligjit po përpiqen të bindin të rinj si Danny Segovia që më parë i kishte shmangur sigurimet shëndetësore. Presidenti Obama foli në Shtëpinë e Bardhë për përparimin e kohëve të fundit. Demokratët në Kongres shpresojnë që të jetë kështu. Por republikanët, përfshirë Kreun e Dhomës së Përfaqësuesve, John Boehner vazhdojnë ta sulmojnë ligjin duke thënë se rëndon mbi ekonominë dhe premtojnë se do ta bëjnë një çështje madhore të fushatës. Debati në Kongres për këtë çështje duket i pafund, dhe në të janë përfshirë republikanë si Senatori John Thune i Dakotës së Jugut... Apo demokratë si Senatori Richard Durbin i Ilinoit. Kundërshtimi ndaj ligjit për kujdesin shëndetësor, ka gjasa t’i mobilizojë votuesit republikanë në nëntor, thotë Carroll Doherty e Qendrës Kërkimore Pew. Por reforma e kujdesit shëndetësor nuk është e vetmja çështje e fushatës së këtij viti, thotë John Fortier i Qendrës Dypartiake të Politikave. Rezultati i zgjedhjeve të nëntorit do të jetë shumë i rëndësishëm për dy vitet e fundit të mandatit të presidentit Obama.